ധോണിയുടെ സാന്നിധ്യം ഇന്ത്യയുടെ മനോവീര്യമുയര്ത്തും, ഇന്ത്യന് ക്യാപ്റ്റന് വിരാട് കോഹ്ലി മുന് ക്യാപ്റ്റന് മഹേന്ദ്ര സിങ് ധോണിയുടെ സാന്നിധ്യം ഐസിസി ടി20 ലോകകപ്പില് ഇന്ത്യയ്ക്ക് ഗുണകരമാകുമെന്ന് ഇന്ത്യന് ക്യാപ്റ്റന് വിരാട് കോഹ്ലി. ഇന്ത്യന് ടീമിനൊപ്പം തിരിച്ചെത്തുന്നതില് എം എസ് ധോണി ആവേശത്തിലാണെന്നും എല്ലായ്പ്പോഴും ധോണി തങ്ങളുടെ മെന്ററാണെന്നും വിരാട് കോഹ്ലി കൂട്ടിച്ചേര്ത്തു. കഴിഞ്ഞ ആറ് ടി20 ലോകകപ്പിലും ഇന്ത്യയെ നയിച്ചത് എം എസ് ധോണിയായിരുന്നു ഇക്കുറി ടീമിന്റെ ഉപദേഷ്ടാവ് എന്ന നിലയില് നിര്ണായക ചുമതലയാണ് എം എസ് ധോണിയ്ക്കുള്ളത്. Picture Source : BCCI ഐ പി എല്ലില് ചെന്നൈ സൂപ്പര് കിങ്സിന് നാലാം കിരീടം നേടികൊടുത്തുകൊണ്ടാണ് എം എസ് ധോണി ടി20 ലോകകപ്പില് ഇന്ത്യയുടെ മെന്ററായെത്തുന്നത്. പ്രഥമ ഐസിസി ടി20 ലോകകപ്പില് ഇന്ത്യ കിരീടം നേടിയത് ധോണി കീഴിലായിരുന്നു. ഒക്ടോബര് 23 ന് പാകിസ്ഥാനെതിരെയാണ് ഇന്ത്യയുടെ ആദ്യ മത്സരം. ഇന്ത്യന് ടി20 ക്യാപ്റ്റനായുള്ള വിരാട് കോഹ്ലിയുടെ അവസാന ടൂര്ണമെന്റ് കൂടിയാണിത്. Picture Source : BCCI ഇന്ത്യന് ടീമില് തിരിച്ചെത്തുന്നതില് അദ്ദേഹം ആവേശത്തിലാണ്. ധോണി എപ്പോഴും ഞങ്ങളുടെ മെന്ററാണ്.അവന് കളിച്ചിരുന്നപ്പോളാണ് ഞങ്ങള് കരിയര് ആരംഭിച്ചത്, ഇപ്പോള് അത് തുടരാനുള്ള അവസരം അവന് ലഭിച്ചിരിക്കുകയാണ്, പ്രത്യേകിച്ചും ഇപ്പോള് കരിയര് ആരംഭിച്ച ടീമിലെ യുവതാരങ്ങളുമായി. Picture Source : BCCI വര്ഷങ്ങളായി അദ്ദേഹം നേടിയെടുത്ത എക്സ്പീരിയന്സ് ഉപയോഗിക്കുകയാണ് ഞങ്ങളുടെ ലക്ഷ്യം. തന്ത്രപരമായ കാര്യങ്ങള്, മത്സരത്തിന്റെ ഗതി നിര്ണയിക്കുന്ന സങ്കീര്ണമായ വിശദാംശങ്ങള്, ചെറിയ മാര്ജിനിലൂടെ എങ്ങനെ ടീമെന്ന നിലയില് മെച്ചപ്പെടാം ഇതിലെല്ലാം അദ്ദേഹത്തിന് ടീമിനെ സഹായിക്കാന് സാധിക്കും. അദ്ദേഹത്തെ തിരികെ ലഭിച്ചതില് ഞങ്ങള് സന്തുഷ്ടരാണ്. ധോണിയുടെ സാന്നിധ്യം തീര്ച്ചയായും ടീമിന്റെ മനോവീര്യമുയര്ത്തും ഒപ്പം ടീമെന്ന നിലയില് ഇപ്പോഴുള്ളതിനേക്കാള് ആത്മവിശ്വാസം ഞങ്ങള്ക്ക് ലഭിക്കും. വിരാട് കോഹ്ലി പറഞ്ഞു. പാകിസ്ഥാനെതിരായ മത്സരം മറ്റേതൊരു മത്സരത്തെയും പോലെയാണ് കാണുന്നതും സമീപിക്കുന്നതും. ഈ പോരാട്ടത്തിനായി ഒരുപാട് ഹൈപ്പ് ഉണ്ടാക്കിയെടുത്തിട്ടുണ്ടെന്ന് എനിക്കറിയാം. മത്സരത്തിന് പുറത്ത് ആരാധകര്ക്കിടയില് കാര്യങ്ങള് വ്യത്യസ്തമാണ്. എന്നാല് മത്സരത്തെ പ്രൊഫഷണലായാണ് ഞങ്ങള് സമീപിക്കുന്നത്. കോഹ്ലി കൂട്ടിച്ചേര്ത്തു. Picture Source : BCCI